Diari Oficial de la Generalitat Valenciana


Sumari del DOGV 7471, del 23-02-2015 (2015/1558)

ACORD de 20 de febrer de 2015, del Consell, pel qual es declara la urgent ocupació dels béns i dels drets subjectes a l'expedient d'expropiació forçosa de la Diputació Provincial de València instruït per a l'execució del projecte de connexió de carril bici i de vianants entre Villanueva de Castellón i Senyera en la carretera CV-564, accessos a Senyera (Az-348).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7471

Data del DOGV
:   23-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1558


Data del document
:   20-02-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Acord

Descriptors 

:   * Conselleria de Presidència i Agricultura, Pesca, Alimentació i Aigua

ACORD de 20 de febrer de 2015, del Consell, pel qual es declara la urgent ocupació dels béns i dels drets subjectes a l'expedient d'expropiació forçosa de la Diputació Provincial de València instruït per a l'execució del projecte de connexió de carril bici i de vianants entre Villanueva de Castellón i Senyera en la carretera CV-564, accessos a Senyera (Az-348). [2015/1558]  
El Consell, en la reunió del dia 20 de febrer de 2015, va adoptar l'acord següent:  
  
Antecedents de fet  
  
Primer. Pel Decret 6589, de 9 de setembre de 2013, de la Presidència de la Diputació Provincial de València, es va prendre en consideració el projecte «Connexió carril bici i de vianants entre Villanueva de Castellón i Senyera en la carretera CV-564, accessos a Senyera (Az-348)», i es va acordar sotmetre'l a informació pública per un termini de 20 dies.  
Consta en l'expedient que l'esmentat projecte s'ha sotmés a informació pública, per mitjà d'anunci publicat en el Butlletí Oficial de la Província de València número 230, de 27 de setembre de 2013, i que no es van presentar al·legacions durant l'indicat termini d'informació pública.  
Pel Decret 2682, de 22 d'abril de 2014, de la Presidència de la Diputació Provincial de València, es va aprovar definitivament el projecte de referència.  
Segon. Es va formalitzar l'acta de replantejament del projecte, en la qual es va comprovar la realitat geomètrica de les obres i els supòsits bàsics del projecte necessaris per a la normal execució, i consta la viabilitat del projecte en el terreny a expropiar.  
Tercer. La relació concreta i individualitzada dels béns i dels drets objecte d'expropiació es va aprovar inicialment pel Decret 7500, d'1 d'octubre de 2014, del diputat delegat de l'Àrea de Carreteres de la Diputació Provincial de València, i va ser sotmesa a informació pública durant el termini reglamentari per mitjà d'anunci publicat en el Butlletí Oficial de la Província de València número 251, de 22 d'octubre de 2014, i en els diaris Levante i El Mundo, de 20 d'octubre de 2014, i es va exposar, a més, en el tauler d'anuncis dels ajuntaments de Senyera i Villanueva de Castellón, i es va dur a terme la notificació individualitzada a totes les persones interessades en compliment d'allò que preceptuen els articles 18 a 21 de la Llei d'Expropiació Forçosa, els articles 17 i 18 de seu reglament i l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú.  
Pel Decret 8500, de 24 d'octubre de 2014, de la Presidència de la Diputació Provincial de València, es va desafectar la parcel·la número d'orde 1 de l'expedient expropiatori de referència per tindre la condició de domini públic, segons el certificat expedit per la secretària accidental de l'Ajuntament de Senyera, amb el vistiplau de l'alcaldessa d'esta entitat, de data 8 d'octubre de 2014.  
Quart. Per mitjà del Decret 10573, d'11 de desembre de 2014, del diputat delegat de l'Àrea de Carreteres de la Diputació Provincial de València, es va aprovar definitivament la relació dels béns i dels drets afectats per l'expropiació forçosa per a l'execució del projecte de referència.  
Quint. La sol·licitud d'urgent ocupació dels béns i dels drets afectats per l'expropiació es va formular en el Decret 7500, d'1 d'octubre de 2014, del diputat delegat de l'Àrea de Carreteres de la Diputació Provincial de València, fonamentada en les raons següents: «motius de seguretat viària ja que amb ocasió de les recents obres de construcció de la variant de Villanueva de Castellón sobre la carretera CV-560, es van remodelar les interseccions amb unes quantes carreteres, entre altres, la CV-564 que unix esta població amb Senyera. La distància entre ambdós poblacions és d'uns 700 m. Després de les actuacions dutes a terme, la CV-564 consta d'una calçada de 6 metres en tot el recorregut però no així les voreres d'emergència, on el tram més pròxim a Senyera no en té. Així mateix, hi ha un tram de l'antiga carretera que ha quedat fora de servici de connexió entre ambdós poblacions, i servix únicament per a facilitar l'accés a les propietats contigües. Finalment, a pesar de la proximitat entre ambdós poblacions, no hi ha una via diferenciada i segura per al trànsit de vianants i ciclista entre ambdós nuclis. Com s'ha exposat anteriorment, el present projecte té dos objectius ben diferenciats, els quals són la connexió carril bici i de vianants entre Senyera i Villanueva de Castellón i la millora de la secció transversal de la CV-564 en el tram comprés entre les obres de la variant de la CV-560 i Senyera».  
  
Sext. Consta implícita la declaració d'utilitat pública i la necessitat d'ocupació dels terrenys afectats per l'aprovació del projecte tècnic de referència, segons el Decret 7500, d'1 d'octubre de 2014, del diputat delegat de l'Àrea de Carreteres de la Diputació Provincial de València, i en l'expedient administratiu consta, a més, la retenció de crèdit d'acord amb el que establix l'article 52 de la Llei d'Expropiació Forçosa.  
  
Sèptim. Queda acreditat que s'ha donat trasllat de la sol·licitud de declaració de l'ocupació urgent a les persones interessades els béns de les quals puguen resultar afectats per l'esmentada declaració.  
  
Fonaments de dret  
I. La Diputació Provincial de València té capacitat jurídica per a acordar l'expropiació dels béns afectats a un fi d'utilitat pública o interés social, d'acord amb l'article 2.1 de la Llei d'Expropiació Forçosa, en relació amb l'article 4 de la Llei 7/1985, de 2 d'abril.  
  
II. L'article 94 del text refós de les disposicions legals vigents en matèria de règim local, aprovat pel Reial Decret Legislatiu 781/1986, de 18 d'abril, disposa que «les obres compreses en els plans d'obres i servicis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis en ells compresos als efectes de l'expropiació forçosa».  
  
III. L'article 52 de la Llei d'Expropiació Forçosa, i concordants del seu reglament, preveuen la possibilitat de declarar, excepcionalment, l'ocupació urgent dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi establixen.  
IV. La declaració d'urgent ocupació, que segons l'article 56 del Reglament d'Expropiació Forçosa ha d'estar degudament motivada, ve justificada en el quint antecedent de fet.  
V. D'acord amb l'annex I, apartat B, 4.3, del Reial Decret 3318/1983, de 25 d'agost, es van traspassar a la Generalitat les competències sobre la declaració d'ocupació urgent dels béns afectats per expropiacions forçoses en expedients instruïts per les corporacions locals. La competència per a formular esta declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, de la Generalitat, del Consell.  
VI. L'acord que declare l'ocupació urgent dels béns afectats haurà de publicar-se en el Diari Oficial de la Comunitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació expropiant, al·legacions només als efectes d'esmenar possibles errors que s'hagen patit al detallar els béns afectats per l'ocupació urgent.  
En el present expedient s'han complit totes les prescripcions legals contingudes en les disposicions abans mencionades, i s'ha tramitat el procediment d'acord amb la legislació vigent en la matèria.  
  
Per tot això, i a proposta del conseller de Presidència i Agricultura, Pesca, Alimentació i Aigua, el Consell  
  
ACORDA  
  
Declarar l'ocupació urgent dels béns i dels drets que a continuació s'indiquen, afectats per l'expedient expropiatori instruït per la Diputació Provincial de València per a l'execució del projecte «Connexió carril bici i de vianants entre Villanueva de Castellón i Senyera en la carretera CV-564, accessos a Senyera (Az-348)».  
  
Relació de béns afectats  
  
Finca: 0002  
Cultiu: camí  
Referència cadastral: 30075T095628265320TS  
Terme municipal: Senyera  
Propietari: desconegut  
Superfície expropiable: 40 m²  
  
Finca: 0003  
Cultiu: tarongers  
Referència cadastral: 46249F179102273853TE  
Terme municipal: Senyera  
Propietari: Martí Palop, Juan Bautista  
Superfície expropiable: 654 m²  
  
Finca: 0004  
Cultiu: séquia  
Referència cadastral: 83674T150133651425WH  
Terme municipal: Villanueva de Castellón  
Propietària: Comunitat de Regants Reial Séquia d'Escalona  
Superfície expropiable: 30 m²  
  
Finca: 0005  
Cultiu: tarongers  
Referència cadastral: 07850A776307334352OL  
Terme municipal: Villanueva de Castellón  
Propietari: Chinesta Torregrosa, Salvador  
Superfície expropiable: 569 m²  
  
Finca: 0006  
Cultiu: tarongers  
Referència cadastral: 95828C821923469741VI  
Terme municipal: Villanueva de Castellón  
Propietària: Chinesta Torregrosa, Elodia  
Superfície expropiable: 201 m²  
  
Finca: 0007  
Cultiu: tarongers  
Referència cadastral: 25416F731821709597NZ  
Terme municipal: Villanueva de Castellón  
Propietari: Higón Tomás, Sergio  
Superfície expropiable: 78 m²  
  
Finca: 0008  
Cultiu: tarongers  
Referència cadastral: 48748F702769711672VA  
Terme municipal: Villanueva de Castellón  
Propietari: Escalera Mena, Víctor  
Superfície expropiable: 76 m²  
  
Finca: 0009  
Cultiu: tarongers  
Referència cadastral: 60492E977685613372NC  
Terme municipal: Villanueva de Castellón  
Propietari: Martínez Pastor, Josep  
Superfície expropiable: 145 m²  
  
Finca: 0010  
Cultiu: tarongers  
Referència cadastral: 0920230GR6595H7171RC  
Terme municipal: Villanueva de Castellón  
Propietària: Aviñó Pérez, Josefa Dolores  
Superfície expropiable: 72 m²  
  
Finca: 0011  
Cultiu: tarongers  
Referència cadastral: 90965T424011868422QO  
Terme municipal: Villanueva de Castellón  
Propietari: Negocis i Gestió Patrimonial, SL  
Superfície expropiable: 460 m²  
  
Finca: 0012  
Cultiu: sòl erm  
Referència cadastral: 50947N794981292107GR  
Terme municipal: Villanueva de Castellón  
Propietari: Penalva Garrigues, Vicente  
Superfície expropiable: 268 m²  
  
Contra el present acord, que posa fi a la via administrativa de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades, per ser titulars de béns i drets afectats pel procediment d'expropiació forçosa, podran interposar els recursos següents:  
  
1. Directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'este acord en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
2. Potestativament, recurs de reposició davant del Consell, en el termini d'un mes comptat des de l'endemà de la notificació o publicació, si és el cas, del present acord en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el recurs potestatiu de reposició.  
En el cas de l'administració promotora del procediment, a l'empara del que establix l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, no podrà interposar-se recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'este acord en el Diari Oficial de la Comunitat Valenciana, es podrà formular requeriment raonat perquè s'anul·le o revoque el present acord. El requeriment s'entendrà rebutjat si, dins del mes següent a la seua recepció, no s'obtinguera contestació.  
  
Tot això sense perjuí que les persones interessades puguen exercitar qualsevol altra via que estimen oportuna.  
  
Gandia, 20 de febrer de 2015  
  
El conseller secretari,  
JOSÉ CÍSCAR BOLUFER